Erich Recknagel

Erich Recknagel (født 3. desember 1904 i Oberschönau, død 16. august 1973 i Ohrdruf) var en tysk skihopper og kombinertløper som representerte WSV Oberschönau.

Han ble nummer 11 i spesielt hopp i OL i St. Moritz i 1928. Han deltok i VM i 1927, 1929 og 1931, med 9.-plass i Cortina d'Ampezzo i 1927 og Zakopane i 1929 som beste plassering i spesielt hopp. I VM i Oberhof i 1931 deltok han også i kombinert.

Erich Recknagel ble tysk mester i spesielt hopp i 1930. Han var blant de første skiløperne som trente på rulleski sommerstid. I 1948 var han en av stifterne av Øst-Tysklands olympiske komité. Han var også hoppdommer, blant annet under OL i årene 1956-1964 og VM i 1958.

 Kilder 
 Sports Reference: Erich Recknagel  (besøkt 2. juni 2011)
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
 Thüringen – Blätter zur Landeskunde: Wintersport von den Anfängen bis 1945

 Eksterne lenker 


Kategori:Tyske skihoppere
Kategori:Tyske kombinertløpere
Kategori:Deltakere for Tyskland under Vinter-OL 1928
Kategori:Skihoppere under Vinter-OL 1928
Kategori:Personer fra Landkreis Schmalkalden-Meiningen
Kategori:Fødsler i 1904
Kategori:Dødsfall i 1973